gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
૮ કલાકમાં ૬ લાખ લોકોએ સેલ્ફી લીધા
You need an iframes capable browser to view this content.
નરેન્દ્ર મોદીના બે દિવસના રોકાણ દરમ્યાન ૨૦ લાખથી વધુ સુરતીલાલાઓ એની મુલાકાત લે એવી શક્યતા
ગઈ કાલે બે દિવસ માટે સુરતના પ્રવાસે આવેલા નરેન્દ્ર મોદીના સ્વાગત માટે શહેરમાં અનેક જગ્યાએ ડેકોરેશન કરવામાં આવ્યું છે જે માટે ઍરપોર્ટ રોડથી અઠવા ગેટ સર્કલ સુધીનો આખો વિસ્તાર શણગારવામાં આવ્યો છે. આ જ વિસ્તારમાં રાહુલ રાજ મૉલ પાસે નરેન્દ્ર મોદીનું બાવીસ ફુટનું સ્ટૅચ્યુ પણ મૂકવામાં આવ્યું છે અને એને મોદી સેલ્ફી પૉઇન્ટ નામ આપવામાં આવ્યું છે. ગઈ કાલે સવારે અગિયાર વાગ્યે આ સેલ્ફી પૉઇન્ટ ખુલ્લો મૂકવામાં આવ્યો હતો. અહીં ગઈ કાલે સાંજે સાત વાગ્યા સુધીમાં એટલે કે આઠ કલાકમાં છ લાખ સુરતીઓએ નરેન્દ્ર મોદીના સ્ટૅચ્યુ સાથે સેલ્ફી લીધો હતો.
સ્વયંભૂ રીતે આવેલા આ સુરતીલાલાઓમાં યંગસ્ટર્સની અને એમાંય ખાસ તો છોકરીઓની સંખ્યા ભારોભાર મોટી હતી. નરેન્દ્ર મોદી સાથે સેલ્ફી લેવાનો આવો ક્રેઝ આ અગાઉ ક્યારેય જોવા નથી મળ્યો. પહેલી વખત એવું બન્યું છે કે નરેન્દ્ર મોદીનું આવડું મોટું સ્ટૅચ્યુ મૂકવામાં આવ્યું હોય અને એને સેલ્ફી પૉઇન્ટ બનાવવામાં આવ્યો હોય. ગુજરાત ગ્થ્ભ્ની ધારણા છે કે બે દિવસના મોદીના રોકાણ દરમ્યાન આ સેલ્ફી-પૉઇન્ટ પર વીસ લાખથી વધારે લોકો સેલ્ફી લેશે.
સ્ટૅચ્યુમાં કરવામાં આવ્યા સુધારા
નરેન્દ્ર મોદીના આ બાવીસ ફુટ ઊંચા સ્ટૅચ્યુ માટે શનિવારે બપોરે એવી અફવા ઊડી હતી કે એ સ્ટૅચ્યુ અમિત શાહ જેવું દેખાય છે. આ અફવા પછી સુરતના કલેક્ટર અને દિલ્હીથી આવેલા અધિકારીઓ તરત જ સ્ટૅચ્યુ પૉઇન્ટ પર ગયા હતા જ્યાં તેમણે એ સ્ટૅચ્યુ ફરીથી ઊતરાવ્યું હતું અને જરૂરી સુધારાવધારા પણ કરાવ્યા હતા.
સુરતમાં મોદીના રોડ-શોમાં લાખો લોકો ઊમટ્યા
ભુવનેશ્વરમાં ગ્થ્ભ્ની નૅશનલ એક્ઝિક્યુટિવની બેઠકમાં હાજરી આપ્યા બાદ ગઈ કાલે ત્યાંથી સીધા સુરત પહોંચેલા વડા પ્રધાન નરેન્દ્ર મોદીનું ૧૧ કિલોમીટર લાંબા રોડ-શોમાં ભવ્ય સ્વાગત કરવામાં આવ્યું હતું.
વડા પ્રધાન બન્યા બાદ પહેલી વાર સુરતની મુલાકાતે આવેલા નરેન્દ્ર મોદીના રોડ-શોમાં ૮,૦૦૦ બાઇક પણ જોડાઈ હતી. ઠેર-ઠેર તેમને માટે સ્વાગત-પૉઇન્ટ ઊભા કરવામાં આવ્યા હતા અને દરેક સમાજે તેમનું સ્વાગત કર્યું હતું. આખા ૧૧ કિલોમીટરના રૂટ પર લાખો લોકો હાજર રહ્યા હતા અને ‘મોદી મોદી’ તથા ‘ભારત માતા કી જય’ના નારાથી વાતાવરણ ગુંજી ઊઠ્યું હતું. ખુલ્લી ગાડીમાં સવાર મોદીએ સતત હાથ ઊંચો કરીને લોકોનું અભિવાદન ઝીલ્યું હતું. મોદીનો કાફલો પટેલોના બહુમતી વિસ્તારમાંથી પણ પસાર થયો હતો. આખા રોડ-શોના રૂટ પર રોશનીના ઝગમગાટ, સંગીત અને લોકનૃત્યનું આયોજન કરવામાં આવ્યું હતું. એ ઉપરાંત કેન્દ્ર સરકારની અમુક યોજનાની થીમ પણ હાઇલાઇટ કરવામાં આવી હતી. ઍરપોર્ટ પાસે નરેન્દ્ર મોદીનું બાવીસ ફુટ લાંબું કટ-આઉટ્સ મૂકવામાં આવ્યું હતું. નરેન્દ્ર મોદી બે દિવસની ગુજરાતની મુલાકાતે આવ્યા છે.
આ રોડ-શોમાં ૧૦ લાખ કરતાં વધુ લોકો ઊમટી આવ્યા હતા. આ રોડ-શો પહેલાં મોદી ઍરપોર્ટ પર ઊતર્યા બાદની ૩૫ મિનિટે બહાર આવ્યા હતા ત્યારે લોકોએ ‘ભારત માતા કી જય’ના ઘોષ સાથે નરેન્દ્ર મોદીનું સ્વાગત કર્યું હતું.
વડા પ્રધાનની સુરક્ષાને લઈને સુરત પોલીસ છેલ્લા એક અઠવાડિયાથી આયોજન કરી રહી હતી. ગઈ કાલના રોડ-શો દરમ્યાન ઠેર-ઠેર લોકો રસ્તા પર આવી જતાં પોલીસને સતત દોડતા રહેવું પડ્યું હતું. ઍરપોર્ટથી લઈને સર્કિટ હાઉસ સુધીના ૧૧ કિલોમીટરના આ રસ્તા પર ખુદ પોલીસ-કમિશનર ઉપરાંત બે સંયુક્ત પોલીસ-કમિશનર, ૧૫ નાયબ પોલીસ-કમિશનર, ૯ મદદનીશ પોલીસ-કમિશનર, ૧૦૮ પોલીસ-ઇન્સ્પેક્ટર, ૨૭૨ પોલીસ સબ-ઇન્સ્પેક્ટર તથા ૪૫૨૫ પોલીસ-કર્મચારીઓ સહિત ૨૮૪ મહિલા પોલીસો, લ્ય્ભ્ની ત્રણ કંપનીઓ, ૬ બૉમ્બ ડિસ્પોઝલ સ્ક્વૉડની ટીમ ઉપરાંત ક્વિક રિસ્પૉન્સ ટીમ ખડેપગે રહી હતી.
૧ કલાકનો રોડ-શો બે કલાકે પૂરો થયો
ઍરપોર્ટથી સર્કિટ હાઉસ સુધીના રોડ-શો માટે એક કલાક જેટલો સમય નક્કી કરવામાં આવ્યો હતો, પરંતુ રસ્તા પર લોકોની હકડેઠઠ ભીડ અને ૩૦થી વધુ જગ્યાએ કરવામાં આવેલા વડા પ્રધાનના સ્વાગતને લીધે એક કલાકનો રોડ-શો પૂરો થતાં બે કલાક કરતાં વધુ સમય લાગ્યો હતો. એમાં ઍરપોર્ટથી સાંજે ૭.૨૦ વાગ્યે નીકળી ગયા બાદ સર્કિટ હાઉસ પર ૯.૧૮ વાગ્યે પહોંચ્યા હતા. એટલે એક કલાકમાં ઍરપોર્ટથી સર્કિટ હાઉસ પહોંચવાને બદલે બે કલાકે પહોંચ્યા હતા.
વડા પ્રધાનના આગમન પૂર્વે રવિવારે બપોરે બે-અઢી વાગ્યાના અરસામાં પોલીસે કૉન્ગ્રેસી કૉર્પોરેટર અશોક જીરાવાળા, દિનેશ કાછડિયા સહિત કૉન્ગ્રેસી આગેવાનો તેમ જ અન્ય કેટલાક લોકો મળીને પચીસેક લોકોને નજરકેદ કરવામાં આવ્યા હતા. જ્યારે ખેડૂતઅગ્રણી જયેશ પટેલને માંગરોળ પોલીસમથકમાં નજરકેદ કરવામાં આવ્યા હોવાનું જાણવા મળ્યું હતું.
સુરત ઍરપોર્ટ પરથી વિશાળ બાઇક-રૅલી નીકળી હતી. આ બાઇક-રૅલીમાં અંદાજે ૮૦૦૦થી વધુ બાઇક જોડાઈ હતી જેમાં હજારો લોકો ડબલ અને ટ્રિપલ સવારીમાં બાઇક પર નીકળ્યા હતા. ‘હર હર મોદી’, ‘ભારત માતા કી જય’ના નારા સાથે ઍરપોર્ટ પરથી નીકળેલી ભવ્ય બાઇક-રૅલી વાય જંક્શન, પીપલોદ, સરગમ શૉપિંગ સેન્ટર, પાર્લે પૉઇન્ટ, અઠવાલાઇન્સ રોડ થઈને અઠવા ગેટ ખાતે પૂર્ણ થઈ હતી. ૧૧ કિલોમીટર લાંબી આ બાઇક-રૅલીમાં જોડાયેલા લોકોમાં ભારે ઉત્સાહ જોવા મળ્યો હતો. આ ભવ્ય બાઇક-રૅલીમાં લોકો સ્વેચ્છાએ જોડાયા હતા.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.